ህዝብ ግን ጥቂት ባለሥልጣናትን በማንሳትና በመለዋወጥ የሚረካ አይመስልም፡፡ የኦህዴድ ከፍተኛ አመራሮች አቶ ሙክታር እና ወይዘሮ አስቴር ማሞ ራሳቸውን ከሃላፊነት በገዛ ፈቃዳቸው ማግለላቸው ቢነገርም ብዙዎች አልሞቃቸውም አልበረዳቸውም፡፡ በሌላ አነጋገር የአንጀታቸው አልደረሰም፡፡ (ጠ/ሚኒስትሩ ቢነሱም የሚረካ ላይገኝ ይችላል!) ለነገሩ ህዝብ የልቡ የሚደርሰው ጥቂት ሰዎችን ከስልጣን በማንሳት ብቻ አይመስለኝም። (ድስት ቢለዋወጥ ወጥ አያጣፍጥም እንዲሉ) ህዝቡ መሰረታዊ ለውጥ ነው የሚፈልገው፡፡ አንዳንድ ተቃዋሚዎች እንደሚሉት፤ህዝብ የጠየቀው የግለሰቦችን መቀያየር ሳይሆን የፖሊሲና የሥርዓት ለውጥ ነው፡፡ (ኢህአዴግ እኮ አላሰበውም!) ለጊዜው ግን በተሃድሶው ዙሪያ ከኢህአዴግ ጋር የተደረገውን ቃለ-ምልልስ እነሆ፡- (መልካም ተሃድሶ!)
